Daniel Ingalls
Danielis Henris Holmsas Ingalsas vyresnysis (Daniel Henry Holmes Ingalls Sr., 1916 m. gegužės 4 d. – 1999 m. liepos 17 d.) – Jungtinių Amerikos Valstijų indologas, vertėjas, filosofas, literatūrologas. 1936 m. Harvardo universitete baigė klasikinių kalbų studijas. 1938 m. pas Vilardą Van Kvainą mokėsi simbolinės logikos. 1939 m. išvyko į Kalkutą studijuoti naujosios njajos filosofijos pas Kalipadą Tarkačarją. 1956–1979 m. – Harvardo universiteto Velso vardo Sanskrito profesorius (Wales Professor of Sanskrit). Amerikos orientalistų prezidentas. Pagrindinis veikalas – vertimas „Sanskrito dvaro poezijos antologija“ (An Anthology of Sanskrit Court Poetry – pagal Vidjakaros Subhāṣitaratnakoṣa). Danielis Ingalasas kritikavo ankstesnių laikų sanskritologus už jų niekinamą požiūrį į klasikinę sanskrito literatūrą.